laion/Wikipedia-Exotic huggingface dataset:
Ülikülm aatom

Ülikülm aatom (inglise keeles ultracold atom) on aatom, mis on viidud absoluutsele nullile lähedastele temperatuuridele (tavaliselt alla mõnekümne mikrokelvini). Sellistel temperatuuridel saavad oluliseks aatomi kvantmehaanilised omadused. Nii madalate temperatuuride saavutamiseks tuleb tavaliselt kasutada mitme meetodi kombinatsiooni. Esimeses etapis aatomid eeljahutatakse laserjahutuse meetodiga magnetoptilises püünises. Teises etapis toimub täiendav jahutamine, kasutades aurustavat jahutuse meetodit magnetpüünises või optilises pintsetis. 1997. aastal anti aatomite laserjahutuse ja püünistamise meetodite arendamise eest Nobeli füüsikaauhind Steven Chule, Claude Cohen-Tannoudjile ja William Daniel Phillipsile. Ülivoolavus Ülijuhtivus Kvantvedelik Bose-Einsteini kondensatsioon
Kvantvedelik

Kvantvedelik (inglise keeles quantum fluid) on vedelik, mille omadused on põhiliselt määratud kvantefektidega makroskoopilisel tasandil. Klassikalise füüsika seaduste kohaselt peaks absoluutsele nullile lähedastel temperatuuridel aatomite liikumine seiskuma ja aine peaks kristalliseeruma, mida aga ei juhtu mõningate ainetega, kui nad on väikese aatommassiga, suure nullenergiaga ja nõrga vastastikmõjuga aatomite vahel. Põhjus, miks need ained jäävad vedelikeks, on seletatav kvantefektidega. Kvantvedelikud avastasid 1938. aastal Pjotr Kapitsa ja John Allen (teineteisest sõltumatult ülivoolavuse avastamise käigus). Teatud tingimustel võib vedel heelium olla kvantvedelik. 1998. aastal anti kvantvedeliku uue vormi avastamise eest Nobeli füüsikaauhind Robert Laughlinile, Horst Störmerile ja Daniel Chee Tsuile. Ülivoolavus Ülijuhtivus Ülikülm aatom Bose-Einsteini kondensatsioon
RATAN-600

RATAN-600 (vene keeles РАТАН-600) on raadioteleskoop Venemaal Põhja-Kaukaasias. Raadioteleskoop asub Karatšai-Tšerkessia Zelentšukskaja rajoonis staniitsa Zelentšukskaja äärealal (üle merepinna 970 m). 600-meetrise läbimõõduga ringantenniga raadioteleskoop RATAN-600 kuulub Venemaa Teaduste Akadeemia Astrofüüsika Eriobservatooriumile.
Tourette'i sündroom

Tourette'i sündroom on geneetiliselt tingitud haigus, mis avaldub sundkäitumisena (tikkidena). See võib varieeruda silmade pilgutamisest ebasündsate žestide ja ropendamiseni. Keerulisemad tikid võivad esineda helide või sõnade kordamisena, ühiskonnas tabuks peetavate sõnade haugatades välja ütlemisena. Tikid on kõige raskemad vanuses 10-12 ja muutuvad kergemaks noorukieas. Arvatakse esinevat 0.5% kõikidest koolilastest. Selle haiguse all kannatas näiteks tuntud inglise kirjanik Samuel Johnson (1709–1789). https://www.autismiliit.ee/autismist/kaasnevaid-probleeme/tourettei-sundroom/
Sip-paneel

SIP-paneel ehk (structural insulated panel) on konstruktsioonipaneel, kus kahe välisküljel oleva plaadi vahel on soojustuskiht. SIP-paneelid on mõeldud modulaarseks ehitamiseks ning neid eelistatakse just seetõttu, et nad võimaldavad ehitada kiirelt, säästlikult ja ökonoomselt. SIP-paneel täidab mitme erineva ehituskihi funktsioone: kandev konstruktsioon, soojustus, hüdroisolatsioon, tuuletõke jne. Multifunktsionaalne kasutamine ja eelnevalt valmis toodetud paneelid säästavad ehitustöödel raha. Neid saab kasutada nii kandvate seinade, siseseinade, põrandate kui ka katuste jaoks. SIPNORDIC (01.07.2021). "SIP-paneelid". SIPNORDIC (29.06.2021). "SIP-paneelide paigaldus".
Helle Vahersalu

Helle-Reet Vahersalu (ka Helle-Reet Vahersalu-Paris; sündinud 22. oktoobril 1939 Tapal) on eesti maalikunstnik. Vahersalu on õppinud aastatel 1958–1961 Tartu Kunstikoolis ja seejärel Eesti Riiklikus Kunstiinstituudis, lõpetas selle 1967. aastal. Töötanud 1967. aastast Tartu Kunstikoolis ja aastatel 1991–1993 ka Tartu Ülikooli maaliosakonna õppejõuna. Vahersalu alustas kunstnikuteed 1970. aastate alguses loodusest inspireeritud abstraktsionistlike maalidega, mida pingestab vaba hoogne pintslilöök. Viljelenud ka akvarelli, portreed, natüürmorti. 1970. ja 1980. aastatel oli Helle Vahersalu tuntud kui portretist, kes jäädvustas mitmeid toonaseid kultuuriinimesi. Tema õpilaste seas on Sirje Petersen, Kalli Kalde, Tuuli Puhvel, Priit Pangsepp, Kristi Kongi, Merike Estna, Kerttu Lätt, Kadri Toom, Evelin Zolotko, Rauno Thomas Moss ja Katrin Maask. 2019. aastal ilmus tema loomingut tutvustav 232-leheküljeline eesti- ja ingliskeelne raamat "Helle Vahersalu. Lumi, rooste, värv". Tema abikaasa oli maalikunstnik Jaan Paris (1927–2007). 1999 – Ado Vabbe nimeline visuaalse kunsti aastapreemia 2015 – Valgetähe V klassi teenetemärk http://www.ekabl.ee/id/vahersaluhelle https://www.e-kunstisalong.ee/Helle-Reet_Vahersalu_1230 https://www.e-kunstisalong.ee/KANNUGA_Helle-Reet_Vahersalu_9125 https://tartu.postimees.ee/6808768/helle-vahersalu-maalimine-ja-opetamine-taiendavad-teineteist Eesti riiklike teenetemärkide kavaleride andmebaas presidendi kantselei kodulehel (president.ee). Helle Vahersalu: maalimine ja õpetamine täiendavad teineteist, Tartu Postimees, 24. oktoober 2019
Lytton

Lytton on küla Kanadas Briti Columbia provintsis, Thompsoni ja Fraseri jõe ühinemiskohal kitsas mäeorus 195 meetri kõrgusel merepinnast, Fraseri idakaldal. Vancouverist asub Lytton 265 km kaugusel. Elanike arv oli 2021. aasta seisuga 210. Aastal 2016 oli elanikke 249. Küla asutati 1858. aastal Fraseri jõe orus alanud kullapalaviku ajal. See sai nime inglise poliitiku ja kirjamehe Edward Bulwer-Lyttoni järgi. Palju aastakümneid oli Lyttoni mitmetele transporditeedele jääv peatuspaik. Tänapäeval läbib küla Trans-Canada Highway maantee British Columbia Highway 1, kuid pärast Coquihalla maantee valmimist on Lyttoni tähtsus vähenenud. Lisaks läbivad Lyttoni Canadian National Railway ja Canadian Pacific Railway raudteeliinid. 2021. aasta 30. juunil evakueeriti asula elanikud laastava tulekahju tõttu. Lyttonis valitseb kuivade ja soojade suvedega niiske mandriline kliima või soojade suvedega vahemereline kliima. Keskmine õhutemperatuur on juulis 21,2 °C. Suviste kuumalainete ajal on Lytton üks kõige soojemaid paiku Kanadas, kus õhutempertuur tõuseb sageli üle 35 °C või isegi üle 40 °C. Lyttonis on mõõdetud Kanada kõigi aegade kõrgeim õhutemperatuur, milleks on 49,6 °C, mis registreeriti 29. juunil 2021. 2021. aasta juunis registreeriti Lyttonis Kanada uus kuumarekord kokku kolmel korral (enne 29. juunit 27. juunil 46,6 °C ja 28. juunil 47,6 °C). Enne seda oli Lyttonis kõige kõrgem õhutemperatuur 44,4 °C, mis oli mõõdetud 1941. aasta juulis. Kõrged õhutemperatuurid on talutavamad tänu madalale õhuniiskusele. Talved on Lyttonis võrdlemisi lühikesed ja pehmed. Keskmine õhutemperatuur on detsembris −2,5 °C. Ookeanilt tuleneva niiskuse tõttu on talviti taevas peaaegu koguaeg pilves. Põhjas asuvad mäed takistavad äärmusliku külma sissevoolu Fraseri kanjoni. Kõige madalam õhutemperatuur –31,7 °C mõõdeti 18. jaanuaril 1950. Keskmine sademete hulk on aastas 430 mm. Kõige enam sajab detsembris (64 mm) ja kõige vähem juunis (18 mm). Aastas sajab keskmiselt 77 cm lund. Ametlik nimetus The Corporation of the Village of Lytton. Vt "British Columbia Regional Districts, Municipalities, Corporate Name, Date of Incorporation and Postal Address" (XLS) (inglise). British Columbia Ministry of Communities, Sport and Cultural Development. Originaali arhiivikoopia seisuga 13. juuli 2014. Vaadatud 2. novembril 2014. "Village of Lytton, B.C., evacuated as mayor says 'the whole town is on fire'". CBC News (inglise). Canadian Broadcasting Company. Vaadatud 30. juunil 2021. "Village of Lytton, B.C., evacuated as mayor says 'the whole town is on fire'". heweathernetwork.com (inglise). CBC News. 1. juuli 2021. Vaadatud 1. juulil 2021. "Canada weather: Dozens dead as heatwave shatters records" (inglise). BBC News. 30. juuni 2021. Vaadatud 1. juulil 2021.  Lytton – pildid, videod ja helifailid Wikimedia Commonsis Village of Lytton Lytton, B.C., evacuees capture fiery escape from burning town, CBC, 2. juuli 2021
Juuli 2021

Juuli 2021, kroonika. 2021. aasta juuni algas neljapäeval ja lõppeb 31 ööpäeva pärast laupäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Euroopa Liidu Nõukogu eesistujariigiks sai Sloveenia. Euroopa Liidu liikmesriikides hakkas kehtima QR-koodiga digitaalne vaktsineerimispass. Eestit külastas Jaapani välisminister Toshimitsu Motegi, kes kohtus peaminister Kaja Kallase ja välisminister Eva-Maria Liimetsaga. Rootsi parlamendi spiiker Andreas Norlen palus endisel peaministril Stefan Löfvenil koguda piisavalt toetust uue valitsuse moodustamiseks. Venemaa president Vladimir Putin allkirjastas seaduse, mis keelab avalikult võrdsustada Nõukogude valitsuse ja väejuhtide eesmärke ja tegevust Natsi-Saksamaa ja teljeriikide omadega, samuti "eitada NSV Liidu otsustavat osa Euroopa vabastamisel natsismiikkest". Prantsusmaal algas Cannes'i filmifestival. Haitil mõrvati president Jovenel Moïse. Isaac Herzog astus ametisse Iisraeli presidendina. 2021. aasta Euroopa meistriks jalgpallis tuli Itaalia jalgpallikoondis. Tugevad vihmasajud põhjustasid Saksamaa-Belgia piirialadel üleujutuse. Hukkus üle 200 inimese. Ameerika Ühendriikidest Texase osariigis asuvast Corn Ranchi kosmosesadamast startis Blue Origini lend NS-16, mille pardal viibinud Wally Funkist sai vanim ja Oliver Daemenist noorim kosmoses käinud inimene. Rahvusvaheline Olümpiakomitee valis 2032. aasta suveolümpiamängude toimumispaigaks Austraalias asuva Brisbane'i linna. Toimus 2020. aasta suveolümpiamängude avatseremoonia. Stanfordi Ülikooli astrofüüsikud nägid esmakordselt musta augu taga valgust, mis kinnitab Albert Einsteini üldrelatiivsusteooria kehtivust. Rahvusvahelise Kosmosejaamaga põkkus Vene moodul Nauka.
Roger Andre

Roger Andre on eesti koomik. Ta on õppinud Tartu Ülikoolis ajakirjanduse erialal. Roger on endine ka komöödiatrupi Comedy Estonia liige ning praegusel hetkel on osa Huumoriklubist.
Gravesend (Brooklyn)

Gravesend on naabruskond New Yorgis Brooklyni linnaosas. See asub Long Islandi läänepoolseima punkti lähedal. See piirneb põhjas Bensonhursti, idas Homecresti ja Sheepshead Bay, lõunas Coney Islandi ja läänes Bath Beachi naabruskonnaga.  Gravesend – pildid, videod ja helifailid Wikimedia Commonsis
Inwood

Inwood on mitme paiga nimi. Inwood on asula Polki maakonnas Florida osariigis Inwood on asula Lyoni maakonnas Iowa osariigis Inwood on naabruskond New Yorgis Manhattanil Inwood on asula Nassau maakonnas New Yorgi osariigis Inwood on asula Berkeley maakonnas Lääne-Virginia osariigis
Lykavittós

Lykavittós (kreeka keeles Λυκαβηττός) on Kreeka pealinna Ateena kesklinnas asuv kriidiajastu lubjakivist mägi. Selle kõrgus merepinnast on 277 meetrit. Mäe idanõlval asub samanimeline naabruskond.  Lykavittós – pildid, videod ja helifailid Wikimedia Commonsis
Arnold Meier

Arnold Meier (sündinud 25. detsembril 1918 Vana-Antsla vallas) on eesti pikaealine. Meier on lõpetanud Kaika algkooli. Elab tänini Antsla vallas, kus on valla vanim elanik. 25. detsembril 2020 sai Meier 102-aastaseks. Represseerituna viibis ta 11 aastat Vorkutas. Antsla valla vanim elanik sai 102-aastaseks. vorumaateataja.ee, 29. detsember 2020 Jan Rahman (20. detsember 2018). [Vabariigiga ütevana Meieri Arnold. Umaleht. Jan Rahman, https://umaleht.ee/article/vabariigiga-utevana-meieri-arnold/ "Vabariigiga ütevana Meieri Arnold"]. Umaleht. {{netiviide}}: kontrolli parameetri |url= väärtust (juhend) Rein Drenkhan (1. juuni 2019). [Rein Drenkhan Arnold Meier 100 Karula Rahvhttps://dea.digar.ee/cgi-bin/dea?a=d&d=tarupettai20190601.2.11 "Arnold Meier 100"]. Karula Rahvuspargi infoleht nr70,. {{netiviide}}: kontrolli parameetri |url= väärtust (juhend)CS1 hooldus: üleliigsed kirjavahemärgid (link)
August Sokk

August Sokk (3. november 1935 Tartu – 5. jaanuar 1987 Tallinn) oli eesti korvpallur ja korvpallitreener. August Sokk lõpetas 1955. aastal Tartu 5. Keskkooli (praegune Tartu Tamme Gümnaasium), hiljem õppis Tallinna Pedagoogilises Instituudis ajalugu (1955–1957) ja Tartu Riiklikus Ülikoolis kehakultuuri (1957–1959). Korvpallitreeninguid alustas Sokk 1948. aastal Georg Rekkeri õpilasena. Hiljem olid tema treenerid Edgar Naarits, Valentin Steinberg, Ernst Ehaveer ja Ilmar Kullam. Tema pikkus oli 186 cm. August Sokk kuulus Eesti noortekoondisse ning 1953. aastal tuli NSV Liidu noortemeistriks, aasta varem sai hõbemedali. 16-aastaselt hakkas ta mängima täiskasvanute meeskonnas. Aastatel 1955–1964 kuulus Sokk Eesti koondisse ja Kalevi esindusmeeskonda, kelle koosseisus saavutas NSV Liidu meistrivõistlustel mitu 5. ja 6. kohta. Ta oli ka NSV Liidu koondise kandidaat. Sokk on tulnud Tallinna Kalevi ja TRÜ meeskondade koosseisus kolmel korral Eesti meistrivõistlustel Eesti meistriks, võitnud viis hõbe- ja kaks pronksmedalit ning võitnud neli Eesti karikat. Ta oli meeskonna kapten ning pälvis mitmeid eriauhindu. Meistersportlase nimetuse sai ta 1958. aastal, aumeistersportlaseks sai 1966. aastal. Treeneritööd alustas August Sokk 1960. aastal Võrus. Aastatel 1963–1972 oli ta EPA Laste Spordikooli treener ning sai hoolealustega 1969. aastal NSV Liidu noorte meistrivõistlustel B-klassis hõbemedali. Tema õpilased olid näiteks Aleksei Tammiste, Avo Jans, Jaan Orav, Jaak Aaviksoo, Ivar Raig, Ignar Fjuk, Raivo Aljaste ja teised. Tema treenitav TRÜ naiskond tuli Eesti meistriks 1970. aastal. Eesti meestekoondise ja Kalevi esindusmeeskonna treenerina töötas Sokk 1973–1980 ja 1981. aastal oli Ehitaja treener. Tema juhendatav TPI meeskond tuli Eesti meistriks 1984. ja 1985. aastal. Eesti NSV teenelise treeneri nimetuse pälvis Sokk 1974. aastal, Kalevi auliige oli ta 1980. aastast. August Soku korvpallikirjutisi ilmus ajakirjas Kehakultuur ja Eesti päevalehtedes. Alates 1980. aastate lõpust on korraldatud tema mälestusturniire. August Soku abikaasa oli Liana Sokk (aastani 1959 Masing) (28.12.1934 – 25.11.2020), kes kuulus aastatel 1954–1957 Eesti iluvõimlemise koondisse, abikaasa ema Olga Masing (1908–1979) oli eesti sporditegelane ja treener. August Soku lapsed on naistearst Jana Klementsov ja olümpiavõitjast korvpallitreener Tiit Sokk. Tema lapselapsed on korvpallurid Tanel Sokk ja Sten Sokk. August Sokk, Eesti Entsüklopeedia vaadatud 02.07.2021 August Sokk, tulemused ESBL, vaadatud 02.07.2021 August Sokk, biograafia ESBL, vaadatud 02.07.2021 "Eesti korvpall" Portreed. Vello Lään, Märt Ibrus. Kirjastaja: Eesti Korvpalliliit 2006. Korvpallur August Sokk Eesti Spordi- ja Olümpiamuuseum. August Sokk, foto 2011 Eesti Spordi- ja Olümpiamuuseum. August Sokk mängijana – Basket.ee. August Sokk 85 – Basket.ee. August Sokk rajas korvpallidünastia. Eesti Päevaleht 14. aprill 2012.
Wally Funk

Mary Wallace "Wally" Funk (sündinud 1. veebruaril 1939 Las Vegases New Mexicos) on Ameerika Ühendriikide lendur, hea tahte saadik. 2021. aastal oli ta juulist oktoobrini maailma vanim kosmoses käinud inimene. Funk õppis Oklahoma osariigi ülikoolis keskkooli õpetajaks. 1959. aastal sai ta lenduriks ning töötas maaväe lennuinstruktorina. 1961. aastal asus ta tööle erafirmasse. 1971. aastast töötas Funk lennuinspektorina Föderaalses Lennuametis, olles esimene naine, kes on selles ametis töötanud. Aastatel 1974–1985 töötas ta esimese naisuurijana Transporditurvalisuse Agentuuris. Funk osales Mercury 13 programmis ja kandideeris kolm korda NASA astronaudiks, kuid ei osutunud valituks. 2010. aastal ostis ta pileti Virgin Galacticu lennule. 1. juulil 2021 teatas Blue Origin, et Funk osaleb New Shepardi esmalennul. 2021. aasta 20. juulil Texasest Van Hornist startinud ja Maa pinnast 100 km kõrgusel kosmoselennul käinud kosmosesõiduki pardal oli lisaks Funkile ka maailma noorim kosmoselendur, hollandlane Oliver Daemen. "At 90, William Shatner becomes the oldest person to reach 'the final frontier.'". The New York Times. Vaadatud 14. oktoober 2021. "Wally Funk: The 82-year-old on Jeff Bezos's Blue Origin flight". BBC News. Vaadatud 14. oktoober 2021. "'Mercury 13' pilot Wally Funk will carry 60 years of history to space on Blue Origin flight". Space.com. Vaadatud 14. oktoober 2021. Paul Rincon (20. juuli 2021, 15:12). "Jeff Bezos to blast into space aboard New Shepard rocket ship" (inglise). BBC News. Vaadatud 20. juulil 2021. Ametlik veebisait Wally Funk profile from the Ninety-Nines, Inc., International Organization of Women Pilots Blue Origin: Wally Funk, 82, becomes latest member of Jeff Bezos’ crew, BBC, 2. juuli 2021 Wally Funk, 82, - who beat John Glenn on tests during astronaut training in 1961 but was never selected - will beat his record as the oldest person in space after she is picked to make voyage on Blue Origin, Daily Mail, 2. juuli 2021
Rakvere (laev 1962)

Rakvere (IMO: 5289625) oli kaubalaev, mis ehitati 1962. aastal Ida-Saksamaal Rostockis Meyer Neptuni laevatehases (Neptun Werft) . Laeva kandevõime oli 4375 tonni. Tema üldpikkus oli 104,2 meetrit ning laius 14,43 meetrit. Nime Rakvere kandis aastatel 1993–2003 ka 1977. aastal ehitatud ro-ro-laev. "Vessel Tracking - Rakvere (IMO 5289625)". Vessel Tracking. Originaali arhiivikoopia seisuga 9. juuli 2021. Vaadatud 2. juulil 2021. "www.marinetraffic.com". www.marinetraffic.com. Fotod kaubalaevast Rakvere
Baldramsdorf

Baldramsdorf on vald Austria Kärnteni liidumaa Spittal an der Drau ringkonnas. Vald asub Spittal an der Draust läänes Lurnfeldi oru lõunaosas Drava jõe ja Goldecki mäe nõlvade (Gailtali Alpid) vahel. Vallaosad on Baldramsdorf ja Gschieß. Nii Baldramsdorfi kui ka Gschießi on esmamainitud 1166. aasta dokumendis. Ortenburgi lossi, mis paiknes kaljul Unterhausi asula kohal, on dokumenteeritud juba 11. sajandil; seda püstitati tõenäoliselt u. 1090. aastast alates ja lõpetati 1140. aastal. Ortenburgi krahvide, kes asutasid 1191. aastal naabrusesse ka Spittali linna, endine asukoht lagunes pärast liini hääbumist 1418. aastal. Täna on alles vaid varemed. Habsburgist keiser Friedrich III, olles hõivanud endised Ortenburgi mõisad, püstitas keskaegse linnuse alla Unterhausi lossi (Paternschloss); see ehitati kohalike Porcia vürstide käsul 1710. aastast alates hieronümiitide kloostriks ümber, et võidelda krüptoprotestantlike praktikaga piirkonnas. Klooster kaotati josefinistlike reformide käigus; hoones on täna esimene Kärnteni käsitöömuuseum. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Lipnice nad Sázavou

Lipnice nad Sázavou (saksa keeles Lipnitz an der Sasau) on linn Tšehhis Vysočina maakonnas Havlíčkův Brodi ringkonnas. Lipnice nad Sázavou asub Havlíčkův Brodist umbes 12 km läänes ja Jihlavast ligikaudu 27 km põhjaloodes. Asulat on esmamainitud 1226. aastal. Lipnice nad Sázavou sai linnaõigused 1370. aastal. Lipnice nad Sázavou kaotas linnaõigused 1849. aastal, kuid sai need tagasi 10. septembril 2019. Alates 1921. aasta augustist elas Lipnice nad Sázavous kirjanik Jaroslav Hašek. Ta kirjutas seal suurema osa romaanist "Vahva sõduri Švejki juhtumised maailmasõja päevil". Hašek suri Lipnice nad Sázavous 3. jaanuaril 1923. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Dějiny obce Město Lipnice nad Sázavou Štěpánka Saadouni:Lipnice nad Sázavou je městem, nejmenším na Vysočině Havlíčkobrodský deník, 11. oktoober 2019 Na hradě Lipnice nad Sázavou prováděl turisty i Jaroslav Hašek Český rozhlas, 3. august 2018 Švejk author’s grandson celebrates anniversary Czech Radio, 30. aprill 2008
Medb

Medb on iiri mütoloogias Connachti kuninganna. Tema abikaasa oli Ailill mac Máta. Tema isa oli Eochaid Fedlech ja õde Mugain. Ta on Ulsteri müüditsükli üks keskseid tegelasi. Medb oli seksuaalselt täitmatu, ta oli nii ihar, et ainuüksi tema nägemine imes meestest kogu jõu. Medb on vanaiiri kirjapilt. Tänapäeva iiri keeles on selle nime kirjapilt Méabh.
Miramar (Florida)

Miramar on linn Ameerika Ühendriikides Florida osariigis Browardi maakonnas. 2010. aasta rahvaloenduse seisuga elas linnas 122 041 elanikku, 2019. aastal oli elanike arv hinnanguliselt 141 191. Miramar kuulub Miami suurlinnapiirkonda, kus elab üle kuue miljoni inimese. 2016 U.S. Gazetteer Files https://www.census.gov/search-results.html?q=Miramar+%28Florida%29&page=1&stateGeo=none&searchtype=web&cssp=SERP&_charset_=UTF-8, vaadatud 3.04.2023.
Havlíčkův Brod

Havlíčkův Brod (kuni 1945. aastani Německý Brod, saksa keeles Deutschbrod) on linn Tšehhis Vysočina maakonnas, Havlíčkův Brodi ringkonna halduskeskus. Havlíčkův Brod asub Jihlavast ligikaudu 23 km põhjas. Havlíčkův Brod asub merepinnast 422 meetri kõrgusel. Asulat on esmamainitud 1256. aastal, linnaõigused sai 1278. aastal. Německý Brod tähendab tšehhi keeles 'saksa koolmekoht'. 5. mail 1945 sai linn ajakirjaniku, kirjaniku ja poliitiku Karel Havlíček Borovský (1821–1856) auks uueks nimeks Havlíčkův Brod. Brielle, Holland Brixen, Itaalia Spišská Nová Ves, Slovakkia Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Havlíčkův Brod Místopisný průvodce po České Republice Historie Havlíčkův Brod Před 168 lety odvážel Karla Havlíčka do Brixenu jeho přítel ze studií iDNES.cz, 16. detsember 2019
Osečná

Osečná (saksa keeles Oschitz) on linn Tšehhis Libereci maakonnas Libereci ringkonnas. Osečná asub Libereci kesklinnast ligikaudu 12 km edelas. Osečná asub merepinnast 374 meetri kõrgusel. 2021. aasta alguses oli linnas 1176 elanikku. Osečnát on esmamainitud 1350. aastal, linnaõigused sai 1576. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Osečná Místopisný průvodce po České Republice Historie města Osečná Osečná
Sligo krahvkond

Sligo krahvkond (inglise County Sligo, iiri Contae Shligigh) on Iirimaa krahvkond Connachti ajaloolises provintsis riigi lääneosas. Selle rahvaarv oli 2016. aastal 65 357 ja pindala on 1791,19 km². Krahvkonna keskus ja suurim linn on Sligo.
Leitrimi krahvkond

Leitrimi krahvkond (inglise County Leitrim, iiri Contae Liatroma) on Iirimaa krahvkond Connachti ajaloolises provintsis riigi lääneosas. Selle rahvaarv oli 2016. aastal 32 044 ja pindala on 1589 km². Krahvkonna keskus ja suurim linn on Carrick-on-Shannon. Krahvkond on nime saanud Leitrimi küla järgi. https://www.leitrim.ie/
Miami suurlinnastu

Miami suurlinnapiirkond (The Miami metropolitan area) on Ameerika Ühendriikides suuruselt seitsmes suurlinnapiirkond, kuid maailmas suuruselt alles 72. kohal. 3313 km² suuruse pindalaga linnastu on üks rahvarohkemaidmaailmas. Miami linn on metropoli äriline ja kultuuriline keskus. Suurlinna ala hõlmab Miami-Dade'i, Browardi ja Palm Beachi maakonda, need on rahvaarvult Florida osariigi kolm suurimat maakonda. Miami-Dade, kus elas 2019. aastal 2 716 940 inimest, on Ameerika Ühendriikide rahvaarvult seitsmes maakond. Kolmes maakonnas on koos peamised linnad, sealhulgas Miami, Fort Lauderdale, Miramar, Pembroke Pines, West Palm Beach, Hialeah, Hollywood ja Boca Raton. See asub Lõuna-Florida piirkonnas, kuhu kuuluvad Everglades ja Florida Keys. See on ka sünonüüm piirkonnale, mis on ühiselt tuntud kui "Gold Coast" (Kuldrannik). Vaade Biscayne rahvuspargile Miami-Dade'i maakonnas Miami Miami öösel Fort Lauderdale Miami kesklinna üldvaade Florida International University University of Miami Florida Atlantic University
Berg im Drautal

Berg im Drautal on küla ja vald Austria Kärnteni liidumaa Spittal an der Drau ringkonnas. See asub Drava orus 40 km Spittal an der Draust läänes. Vald asub Gailtali Alpide (lõunas) ja Kreuzecki rühma (põhjas) vahel. Vald asub Drautal Straße (B 100) maanteel, mis ühendab Bergi Spittal an der Drauga (u 40 km kaugusel idas) ja Lienziga Ida-Tiroolis (u 35 km läänes). Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Dellach im Drautal

Dellach im Drautal on vald Austria Kärnteni liidumaa Spittal an der Drau ringkonnas. Dellach im Drautal asub Drava orus umbes poolel teel Lienzi ja Spittal an der Drau vahel, Gailtali Alpide (lõunas) ja Kõrg-Tauerni Kreuzecki rühma (põhjas) vahel. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Galway krahvkond

Galway krahvkond (inglise County Galway, iiri Contae na Gaillimhe) on Iirimaa krahvkond Connachti ajaloolises provintsis riigi lääneosas. Selle rahvaarv oli 2016. aastal 258 058 ja pindala on 6151 km². Krahvkonna keskus ja suurim linn on Galway. Krahvkonnas asub Iirimaa suurim Gaeltachti ala, mis hõlmab Connemara piirkonna ja Arani saared. http://www.galway.ie/